M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 2/6/2023

Mgr. Csilla Molnárová, PhD., Hlavná 4/11, Šaľa a Roland Rapi, Dózsova 1626/60, Šaľa, mestská časť Veča – žiadosť o nájom pozemku z dôvodu hodného osobitného zreteľa

Návrh na uznesenie:

Mestské zastupiteľstvo v Šali

## ruší

## uznesenie č. 4/2023 – XV. zo 4. zasadnutia Mestského zastupiteľstva v Šali zo dňa 29.6.2023,

## prerokovalo

## žiadosť o nájom pozemku z dôvodu hodného osobitného zreteľa,

## konštatuje, že

## v zmysle § 9a ods. 9 písm. c) zákona č. 138/1991 Zb. o majetku obcí v znení neskorších zmien ide o prípad hodný osobitného zreteľa spočívajúci v zabezpečení vstupu do predajne a kancelárie v podielovom spoluvlastníctve žiadateľov; zámer prenájmu pozemku z dôvodu hodného osobitného zreteľa bol zverejnený na úradnej tabuli a webovej stránke mesta dňa 6. septembra 2023,

## schvaľuje

## nájom pozemku, časť parcely č. 928/1, zastavaná plocha a nádvorie o výmere 34 m2, vedený katastrálnym odborom Okresného úradu v Šali pre obec a katastrálne územie Šaľa v C registri KN na liste vlastníctva č. 1, v cene 5,311 Eur/m2/rok, t. j. za celkovú výmeru 34 m2 za cenu 180,57 Eur/rok, na dobu neurčitú, pre Mgr. Csillu Molnárovú, PhD., Hlavná 4/11, Šaľa v ½ a Rolanda Rapiho, Dózsova 1626/60, Šaľa, mestská časť Veča, v ½.

(pozn. na schválenie je potrebná 3/5 väčšina všetkých poslancov)

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 21. septembra 2023

Dôvodová správa:

## Vecný útvar pri spracovávaní žiadosti Mgr. Csilly Molnárovej, PhD, Hlavná 4/11, Šaľa o nájom pozemku časť parc. č. 925/1, zastavaná plocha a nádvorie o výmere 34 m2 si neoveril správnosť údajov v žiadosti a pripravil materiál na rokovanie Mestského zastupiteľstva s nesprávne uvedeným číslom parcely. Mestské zastupiteľstvo svojim uznesením č. 4/2023 – XV. zo 4. zasadnutia Mestského zastupiteľstva v Šali zo dňa 29.6.2023 nájom schválil. Vzhľadom k uvedeným skutočnostiam je nutné citované uznesenie MsZ zrušiť a opätovne rokovať o nájme pozemku so správnym parcelným číslom.

Mestský úrad v Šali (ďalej len „MsÚ“) prijal dňa 16.3.2023 žiadosť od Mgr. Csilly Molnárovej, PhD, Hlavná 4/11, Šaľa o nájom pozemku časť parc. č. 925/1 zastavaná plocha a nádvorie o výmere 34 m2 vedený katastrálnym odborom Okresného úradu v Šali pre obec a katastrálne územie Šaľa v C registri KN na liste vlastníctva č. 1 (príloha č. 1 – žiadosť).Následne dňa 10.5.2023 táto žiadosť bola doplnená druhou žiadosťou (ďalej len žiadosť 2) od Mgr. Csilly Molnárovej, PhD, Hlavná 4/11, Šaľa a Rolanda Rapiho bytom ul. Dózsova 1626/60, Šaľa mestská časť Veča (ďalej len „žiadatelia“), ktorí spoločne žiadajú o nájom nehnuteľnosti, pričom v žiadosti 2 (Príloha č. 2- žiadosť 20) uvádzajú, že nehnuteľnosť zabezpečia mobilnými kvetináčmi, aby zabezpečili, že nehnuteľnosť nebude využívaná tretími osobami na parkovanie.

Následne žiadatelia osobne dňa 26.7.2023 opravili svoju pôvodnú žiadosť a žiadajú do nájmu časť parc. č. 928/1, zastavaná plocha a nádvorie o výmere 34 m2 vedený katastrálnym odborom Okresného úradu v Šali pre obec a katastrálne územie Šaľa v C registri KN na liste vlastníctva č. 1 (ďalej len „nehnuteľnosť“)

Nehnuteľnosť sa nachádza na ul. Budovateľská v Šali, pri bytovom dome s. č. 555 na parc. č. 927, v ktorom sa na prízemí vo vchode č. 1 nachádza byt č. 28, ktorý je v podielovom spoluvlastníctve žiadateľov každý v ½ v pomere k celku, a tento chcú využívať ako vstup do budúcich kancelárií (príloha č. 3 – snímka, príloha č. 4 – LV 4303, príloha č. 5,6,7 – fotografie).

Nehnuteľnosť mal do 14.3.2023 v nájme titulom Nájomnej zmluvy č. 436/2013 Marián Benko, ktorý je aj pôvodným vlastníkom bytu č. 28. Účel nájmu bol uvedený ako vstup do predajne značkových vín a mobil shopu. Nájomca na nehnuteľnosti vybudoval spevnenú plochu, ktorú po ukončení nájmu nechal na predmete nájmu.

Žiadatelia podľa čestného vyhlásenia nemajú podlžnosť voči štátu, daňovému úradu, poisťovniam a mestu.

Vzhľadom na charakter nehnuteľnosti môžu cez nehnuteľnosť prechádzať verejné rozvody inžinierskych sietí, ktoré nie sú ako vecné bremená zapísané v liste vlastníctva, pričom žiadatelia sú o tejto skutočnosti informovaní.

Cena nájmu pozemku je v zmysle ust. písm. a) Prílohy č. 1 Zásad hospodárenia s majetkom mesta Šaľa v znení neskorších dodatkov vo výške 10% z hodnoty pozemku v zmysle hodnotovej mapy mesta, čo je v danej lokalite vo výške 5,311 Eur/m2/rok, čo pri výmere 34 m2 predstavuje cenu 180,57 Eur/rok.

V zmysle § 4 ods. 2 písm. a) v spojení s ust. § 9 ods. 3 Zásad hospodárenia s majetkom mesta Šaľa zámer prenajať majetok ako prípad hodný osobitného zreteľa a jeho zverejnenie schvaľuje primátor mesta. Zámer bol zverejnený dňa 6.septembra 2023, t.j. 15 – dňová lehota v zmysle   
§ 9a ods. 9 písm. c) zákona č. 138/1991 Zb. o majetku obcí v znení neskorších predpisov bola dodržaná.

**Stanovisko MsÚ**

V zmysle uvedených právnych skutočností MsÚ odporúča Mestskému zastupiteľstvu v Šali prijať uznesenie v navrhovanom znení.