M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 1/6/2023

**Ing. Tomáš Kemenský a manželka Ing. Andrea Kemenská, Záhradnícka 83, 927 01 Šaľa – prevod pozemkov z dôvodu hodného osobitného zreteľa**

Návrh na uznesenie:

Mestské zastupiteľstvo v Šali

1. **prerokovalo**

prevod pozemkov z dôvodu hodného osobitného zreteľa,

1. **konštatuje, že**
2. pozemky,parcela registra CKN číslo 663/67, zastavaná plocha a nádvorie o výmere 76 m2 a parcela registra CKN číslo 663/97, zastavaná plocha a nádvorie o výmere   
   15 m2, vedené katastrálnym odborom Okresného úradu Šaľa pre obec a katastrálne územie Šaľa v C registri KN na liste vlastníctva č. 1 v celosti, sa stávajú pre mesto Šaľa prebytočným majetkom z dôvodu, že trvale neslúžia mestu Šaľa na plnenie úloh v rámci jeho predmetu činnosti, alebo v súvislosti s ním,
3. v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov ide o prípad hodný osobitného zreteľa, spočívajúci v zosúladení faktického a právneho stavu užívania nehnuteľnosti, pričom táto nehnuteľnosť tvorí funkčný celok s nehnuteľnosťami vo vlastníctve žiadateľov,
4. zámer prevodu z dôvodu hodného osobitného zreteľa bol zverejnený na úradnej tabuli a webovom sídle mesta Šaľa dňa 6. septembra 2023,
5. **schvaľuje**

prevod nehnuteľností na ulici Železničná v Šali, parcely registra CKN číslo 663/67, zastavaná plocha a nádvorie o výmere 76 m2 a parcely registra CKN číslo 663/97, zastavaná plocha a nádvorie o výmere 15 m2, vedené katastrálnym odborom Okresného úradu Šaľa pre obec a katastrálne územie Šaľa v C registri KN na liste vlastníctva   
č. 1 v celosti, v cene 11,00 EUR/m2, t. j. pri výmere 91 m2 v celkovej kúpnej cene   
1 001,- EUR pre Ing. Tomáša Kemenského a manželku Ing. Andreu Kemenskú, trvale bytom Záhradnícka 83, 927 01 Šaľa, do ich bezpodielového spoluvlastníctva manželov.

(pozn.: na schválenie je potrebná 3/5 väčšina všetkých poslancov)

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 21. septembra 2023

**Dôvodová správa:**

Na predchádzajúcom zasadnutí Mestského zastupiteľstva v Šali bolo Uznesením č. 4/2023-XVIII. zo dňa 29.6.2023 schválené zverejnenie zámeru prevodu nehnuteľností parcela registra CKN číslo 663/67, zastavaná plocha a nádvorie o výmere 76 m2 a parcela registra CKN číslo 663/97, zastavaná plocha a nádvorie o výmere 15 m2 vedené katastrálnym odborom Okresného úradu Šaľa pre obec a katastrálne územie Šaľa v C registri KN na LV č. 1 v celosti, z dôvodu hodného osobitného zreteľa v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, v súlade s § 4 ods. 3 písm. a) Zásad hospodárenia s majetkom mesta Šaľa v platnom znení, spočívajúcom v zosúladení faktického a právneho stavu užívania nehnuteľnosti, pričom táto nehnuteľnosť tvorí funkčný celok s nehnuteľnosťami vo vlastníctve žiadateľov za cenu v cene 11,00 EUR/m2, t.j. pri výmere 91 m2 v celkovej kúpnej cene 1001,- EUR pre Ing. Tomáša Kemenského a manželku Ing. Andreu Kemenskú, obaja trvale bytom Záhradnícka 83, 927 01 Šaľa do ich bezpodielového spoluvlastníctva manželov.

Mestský úrad v Šali (ďalej ako „MsÚ“) prijal dňa 23.5.2023 žiadosť o kúpu nehnuteľnosti, nachádzajúcej sa na ulici Železničná v Šali, pozemok parcely registra CKN číslo 663/67, zastavaná plocha a nádvorie o výmere 76 m2 v celosti od žiadateľov Ing. Tomáša Kemenského a manželky Ing. Andrey Kemenskej, Záhradnícka 83, 927 01 Šaľa (ďalej aj ako „žiadatelia“). Následne listom zo dňa 2.6.2023 žiadatelia doplnili svoju pôvodnú žiadosť o kúpu ďalšej nehnuteľnosti parcely registra CKN číslo 663/97, zastavaná plocha a nádvorie o výmere 15 m2 (ďalej spoločne aj ako „nehnuteľnosti“) (príloha č. 1 – žiadosť, príloha č. 2 – doplnenie žiadosti, príloha č. 3 – snímka).

Nehnuteľnosti sa nachádzajú na ulici Železničná vedľa nehnuteľností vo výlučnom vlastníctve žiadateľov v režime ich bezpodielového spoluvlastníctva manželov, vedené katastrálnym odborom Okresného úradu Šaľa pre obec a katastrálne územie Šaľa v C registri KN na LV č. 996 (Príloha č. 4 – LV č. 996), s ktorými nehnuteľnosť svojim umiestnením a využitím tvorí funkčný celok.

Nehnuteľnosti majú žiadatelia v nájme titulom Zmluvy o nájme pozemku č. 549/2020 zo dňa 15.10.2020 v znení Dodatku č. 1 zo dňa 18.1.2023 a riadne platia nájomné, pričom právni predchodcovia žiadateľov užívali nehnuteľnosti dlhodobo bez právneho titulu. Žiadatelia vo svojej žiadosti uvádzajú, že mienia odkúpiť nehnuteľnosti za účelom zabezpečenia trvalého prístupu k rodinnému domu š. č. 506 a zosúladenie faktického a právneho stavu užívania nehnuteľností.

Na pozemku, parcele registra CKN číslo 663/97, zastavaná plocha a nádvorie o výmere   
15 m2, vedenej katastrálnym odborom Okresného úradu Šaľa pre obec a katastrálne územie Šaľa na LV č. 1 viazne vecné bremeno podľa § 22 a násl. zákona č. 79/1957 Zb. o výrobe, rozvode a spotrebe elektriny (elektrizačný zákon) v spojení s § 96 ods. 4 zákona č. 251/2012 Z.z. o energetike a o zmene a doplnení niektorých zákonov v prospech spoločnosti Západoslovenská distribučná, a.s., IČO: 36361518, Čulenova 6, 816 47 Bratislava, podľa geometrického plánu č. 45905088 - 59/2013 vyhotoveného Geodetickou kanceláriou GEA, s.r.o., na pozemky registra C KN parcelné číslo 663/1, 663/60, 663/61, 663/62, 663/63, 663/64, 663/65, 663/66, 663/68, 663/69, 663/70, 663/71, 663/72, 663/74, 663/75, 663/77, 663/78, 663/79, 663/97, 663/98 a 614/260, týkajúce sa elektroenergetického zariadenia: 1x22 kV VN linka č. 442 na trase Rz Kráľová nad Váhom - V1043 Šaľa - Z-1365/2013 - č.z. 1330/13. Žiadatelia sú o tejto skutočnosti informovaní a táto informácia bude zároveň obsiahnutá v kúpnej zmluve.

V zmysle Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 v znení Uznesenia č. 8/2017 – IV. z 8. zasadnutia Mestského zastupiteľstva v Šali zo dňa 26. októbra 2017, ktorým boli schválené pravidlá pri zmluvnom odplatnom prevode pozemkov vo vlastníctve mesta pod drobnými stavbami, ako sú garáže, prípadne nevysporiadané pozemky pri väčších budovách, priľahlých rodinných domoch, či záhradách, ktoré sú buď v dlhodobom nájme alebo v dlhodobom užívaní (v odplatnom alebo bezodplatnom) fyzickým osobám za jednotnú cenu 11,- EUR/m2, do výmery 100 m2. Uznesenie č. 4/2023 – IX. zo 4. zasadnutia Mestského zastupiteľstva v Šali, ktorým boli vyššie uvedené uznesenia Mestského zastupiteľstva v Šali zrušené nadobudne účinnosť až dňom 1.11.2023.

Zámer prevodu nehnuteľností z dôvodu hodného osobitného zreteľa bol zverejnený na úradnej tabuli mesta Šaľa a webovom sídle mesta Šaľa dňa 6.9.2023, t.j. 15 dňová lehota v zmysle v zmysle ust. § 9a ods. 8 písm. e) zákona č. 138/1991 Zb. o majetku obcí v znení neskorších predpisov bola dodržaná.

**Stanovisko MsÚ:**

MsÚ odporúča MsZ prijať uznesenie v navrhovanom znení.