M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 5/6/2023

**NETKOM.SK s.r.o., Hollého 1854/9, 927 05 Šaľa – žiadosť o nájom nebytového priestoru v Centre občianskej vybavenosti na ul. Hollého v Šali z dôvodu hodného osobitného zreteľa**

Návrh na uznesenie:

Mestské zastupiteľstvo v Šali

## prerokovalo

## žiadosť o prenájom nebytového priestoru na ul. Hollého v Šali z dôvodu hodného osobitného zreteľa,

## konštatuje, že

## v zmysle § 9a ods. 9 písm. c) zákona č. 138/1991 Zb. o majetku obcí v znení neskorších predpisov ide o prípad hodný osobitného zreteľa spočívajúci v rozšírení služieb obyvateľom; oznámenie o zámere prenájmu nebytového priestoru z dôvodu hodného osobitného zreteľa bol zverejnený na úradnej tabuli a webovej stránke mesta 6. septembra 2023,

## schvaľuje

prenájom nebytového priestoru č. 15 vo vchode B3 na 1. poschodí, s príslušenstvom   
a podielom na spoločných častiach a zariadeniach v 14244/544827-inách, na ulici   
Hollého v Šali, mestská časť Veča, v budove Centra občianskej vybavenosti súpisné číslo 1854/9, postavená na CKN parcela č. 3080/18, zastavaná plocha a nádvorie o výmere 4348 m2, vedený katastrálnym odborom Okresného úradu v Šali, pre obec a katastrálne územie Šaľa na liste vlastníctva č. 7012, na dobu neurčitú, v cene 3 971,51 EUR/rok, pre NETKOM.SK s.r.o., sídlo Hollého 1854/9, 927 05 Šaľa, IČO: 50 572 148, s povinnosťou úhrady nákladov na služby spojené s užívaním nebytového priestoru v plnej výške.

(pozn.: na schválenie je potrebná 3/5 väčšina všetkých poslancov)

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 21. septembra 2023

**Dôvodová správa:**

Mestskému úradu v Šali (ďalej len „MsÚ“) bola doručená 15.8.2023 žiadosť spoločnosti NETKOM.SK s.r.o., sídlo: Hollého 1854/9, Šaľa, IČO: 50 572 148 (ďalej „žiadateľ“) o nájom nebytového priestoru č. 15 vo vchode B3 na 1. poschodí s príslušenstvom na ulici Hollého v Šali, mestská časť Veča v budove Centra občianskej vybavenosti súpisné číslo 1854/9, postavený na CKN parc. č. 3080/18 zastavaná plocha a nádvorie o výmere 4348 m2, vedený katastrálnym odborom Okresného úradu v Šali, pre obec a katastrálne územie Šaľa na liste vlastníctva č LV č. 7012 v k.ú. Šaľa, (ďalej len „nebytový priestor“) (príloha č. 1 – žiadosť, príloha č. 2 – výzva na doplnenie žiadosti, príloha č. 3 – doplnenie žiadosti, Príloha č. 4 – výpis z OR SR, príloha č. 5 – fotografie).

Žiadateľ mieni využívať nebytový priestor na užívania ako skladové priestory k svojej prevádzke v budove Centra občianskej vybavenosti (ďalej len „COV“) na ulici Hollého v Šali mestská časť Veča. Žiadateľ v budove COV v súčasnosti užíva nebytový priestor č. 7 vo vchode B3 na 1. poschodí spolu s jeho príslušenstvom titulom nájomnej zmluvy s vlastníkom nebytového priestoru, ktorým je Eva Kissová.

Nebytový priestor je posledným veľkým nebytovým priestorom vo vlastníctve mesta Šaľa a po ukončení nájmu posledným nájomcom, bol od roku 2017 využívaný na uskladnenie postelí pre Domov dôchodcov Šaľa a následne po prepuknutí krízy na Ukrajine ako sklad darovaných vecí pre utečencov. V júni 2023 bol nebytový priestor vyprataný a uvoľnený pre potreby mesta Šaľa.

Nájomné je určené podľa prílohy č. 3 a prílohy č.4 k Zásadám hospodárenia s majetkom mesta Šaľa, v III. pásme za skladové priestory v COV na poschodí v sume 27,882 EUR/1m2/1rok, t.j. pri výmere podlahovej plochy nebytového priestoru 142,44 m2 je nájomné v sume 3971,51 EUR/rok, čo predstavuje sumu 330,96 EUR/mesiac. Nájomca bude povinný spolu s nájomným uhrádzať aj zálohové platby na služby spojené s užívaním nebytového priestoru, ktoré správca budovy COV – spoločnosť Bytkomfort, s.r.o. vyčíslil na sumu 299,70 EUR/mesiac vrátane príspevku do fondu opráv budovy COV a poplatku za správu budovy COV.

V zmysle § 9 bod 3 Zásad hospodárenia s majetkom mesta Šaľa zámer prenajať majetok ako prípad hodný osobitného zreteľa a jeho zverejnenie schvaľuje primátor mesta. Zámer bol zverejnený dňa 6. septembra 2023, t.j. 15 – dňová lehota v zmysle zákona bola dodržaná.

**Stanovisko MsÚ**

Rozhodnutie o tom, či ide o dôvod hodný osobitného zreteľa je vo výlučnej kompetencii MsZ. MsÚ neodporúča MsZ schváliť nájom nebytového priestoru podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov, pretože o nájom predmetného nebytového priestoru môže požiadať bližšie neurčitý počet uchádzačov, a je vhodnejšie zvoliť postup v zmysle ust. § 9a ods. 1 v spojení s ust. § 9a ods. 9 zákona č. 138/1991 Zb. o majetku obcí v znení neskorších predpisov a vyhlásiť obchodnú verejnú súťaž a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci, t.j. vo výške nájomného stanoveného na základe znaleckého posudku.